Il-Kunsill illum adotta Direttiva dwar il-bilanċ bejn ix-xogħol u l-ħajja privata għall-ġenituri u l-persuni li jindukraw li għandha l-għan li żżid il-parteċipazzjoni tan-nisa fis-suq tax-xogħol u t-teħid ta' leave relatat mal-familja u arranġamenti ta' xogħol flessibbli. L-att il-ġdid jipprovdi wkoll opportunitajiet għall-ħaddiema biex jingħataw leave biex jieħdu ħsieb qraba li għandhom bżonn l-għajnuna. Il-leġislazzjoni tippermetti liIl-ġenituri u l-persuni li jindukraw jirrikonċiljaw aħjar il-ħajja professjonali tagħhom ma' dik privata, u l-kumpaniji ser jibbenefikaw minn ħaddiema aktar motivati. Din id-direttiva hija pass ieħor lejn il-promozzjoni tal-ugwaljanza bejn in-nisa u l-irġiel madwar l-UE. Bħalissa, l-irġiel għandhom biss inċentivi limitati biex jieħdu leave tal-ġenituri jew tal-paternità jew jassumu responsabbiltajiet ta' indukrar. Id-direttiva tipprovdilhom opportunitajiet ġodda biex jagħmlu dan. Dan ser inaqqas l-ammont ta' xogħol mhux imħallas li jsir min-nisa u jippermettilhom aktar ħin għal impjieg bi ħlas. Ser jikkontribwixxi wkoll biex tonqos id-disparità bejn is-sessi. Marius-Constantin Budăi, Ministru għax-Xogħol u l-Ġustizzja Soċjali tar-Rumanija Elementi ewlenin tad-direttiva leave tal-paternità - għal żmien it-twelid tal-wild, il-missirijiet jew it-tieni ġenituri ser ikunu jistgħu jieħdu mill-anqas għaxart ijiem ta' xogħol leave tal-paternità mħallsa fl-istess livell għal dak stabbilit bħalissa fuq livell tal-UE għal-leave tal-maternità (f'konformità mal-Artikolu 11 tad-Direttiva tal-Kunsill 92/85/KEE). Id-dritt għal-leave tal-paternità mhux ser ikun soġġett għar-rekwiżit ta' servizz minn qabel. Madankollu, il-ħlas ta' leave tal-paternità jista' jkun soġġett għar-rekwiżit ta' sitt xhur servizz minn qabel. L-istati membri b'sistemi ta' leave tal-ġenituri aktar ġenerużi ser ikunu jistgħu jżommu l-arranġamenti nazzjonali li għandhom bħalissa Leave tal-ġenituri - id-dritt individwali ta' erba' xhur leave tal-ġenituri, li minnhom xahrejn mhumiex trasferibbli bejn il-ġenituri u li huma bi ħlas. Il-livell ta' pagament u l-limitu tal-età tal-wild ser jiġu stabbiliti mill-istati membri leave għall-persuni li jindukraw - kunċett ġdid fil-livell tal-UE għal ħaddiema li jindukraw lill-qraba tagħhom li jeħtieġu kura jew għajnuna għal raġunijiet mediċi serji. Il-persuni li jindukraw ser ikunu jistgħu jieħdu ħamest ijiem ta' xogħol fis-sena. L-istati membri jistgħu jużaw perjodu ta' referenza differenti, jallokaw il-leave skont il-każ, u jistgħu jintroduċu kondizzjonijiet addizzjonali għall-eżerċizzju ta' dan id-dritt arranġamenti ta' xogħol flessibbli - id-dritt tal-ġenituri li jitolbu dawn l-arranġamenti ġie estiż biex jinkludi l-persuni li jindukraw li jaħdmu. Informazzjoni ġenerali u passi li jmiss Il-Kummissjoni ppreżentat il-proposta tagħha f'April 2017. Fil-21 ta' Ġunju 2018, il-Kunsill adotta l-pożizzjoni tiegħu li kienet il-bażi għan-negozjati mal-Parlament Ewropew. Il-presidenza tal-Kunsill u l-Parlament laħqu ftehim fl-24 ta' Jannar 2019, segwit minn votazzjoni mill-PE fl-4 ta' April 2019. Wara l-adozzjoni tal-lum mill-Kunsill, it-test tad-direttiva ser jiġi ppubblikat fil-Ġurnal Uffiċjali tal-UE. Ser tidħol fis-seħħ fl-għoxrin jum ta' wara l-pubblikazzjoni. L-istati membri mbagħad ikollhom tliet snin biex jadottaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw mad-direttiva. Direttiva dwar il-bilanċ bejn ix-xogħol u l-ħajja privata għall-ġenituri u l-persuni li jindukraw Proposta tal-Kummissjoni Pożizzjoni tal-Kunsill Bilanċ aħjar bejn ix-xogħol u l-ħajja privata għaċ-ċittadini tal-UE (stqarrija għall-istampa, 24/01/2019) Leave u xogħol flessibbli għal ġenituri u persuni li jindukraw: il-Kunsill jaqbel dwar approċċ ġenerali għall-abbozz ta' direttiva dwar il-bilanċ bejn ix-xogħol u l-ħajja privata (stqarrija għall-istampa, 21/06/2018) Ara l-paġna tal-laqgħa